Marmok

Marmok (մինչև 2019 թվականը՝ Mr. Marmok, իսկական անունը՝ Մարին Նիկոլաևիչ Մոկանու (), ) , մոլդովացի ռուսալեզու լեթսփլեյշիկ, տեսաբլոգեր ու սթրիմեր։ «Marmok» (մինչև 2019 թվականը ալիքը կոչվում էր «Mr. Marmok») և «Marmok Live» համանուն յություբյան ալիքների սեփականատեր։

2021 թվականի հունիսի դրությամբ «Marmok» ալիքն ունեցել է ավելի քան 16 մլն հետևորդ և 2,7 մլրդ դիտում, իսկ «Marmok Live» ալիքը՝ 2,7 մլն հետևորդ և  92 մլն դիտում։

Կենսագրություն 
Մարին Մոկանուն ծնվել է 1991 թվականի օգոստոսի 19-ին Բալտի քաղաքում (Մոլդովական Խորհրդային Սոցիալիստական Հանրապետություն), որտեղ անցկացրել է մանկությունն ու պատանեկությունը։ Դպրոցում լավ է սովորել։ Լրացուցիչ զբաղվել է պարով ու նկարչությամբ։ Զուգահեռ կարողացել է ռուսերեն սովորել։ Ավելի ուշ նկարելու հմտություններն ու տաղանդը վերածվել են մասնագիտության, նա աշխատել է որպես նկարազարդող-դիզայներ։ 2017 թվականից անցում է կատարել ֆրիլանսին։ Մարինը ընտանիքի միջնեկ երեխան է։ Ունի երկու եղբայր՝ Դմիտրին ու Քրիստիանը։

Անձնական կյանք 
Մարին Մոկանուն ամուսանցած է։ Հարսանիքը կայացել է 2017 թվականի աշնանը։ 2018 թվականին ծնվել է նրանց որդին՝ Յանիսը։

Գործունեություն ՅուԹյուբում 
2008 թվականի ապրիլին Մարինը ստեղծել է իր յություբյան ալիքը՝ «Cryfan» (այժմ ՝ «Marmok») անվանումով։ Ալիքի ստեղծման հիմնական նպատակն էր կիսվել «Crysis» համակարգչային խաղի խաղային գործընթացի մեխանիկայով։

2014 թվականին Մարինը ալիքի անունը փոխել է «HITMAN.46»։ «Far Cry 4» խաղին նվիրված տեսանյութերի հրապարակումից հետո հետևորդների թիվը սկսել է աճել, և ալիքի անունը կրկին փոխվել է «Mr. Marmok»։ Փոխվել է նաև տեսանյութերի ոճը. ալիքում հրապարակվել են խաղերի բոլոր տեսակի սխալները և դրանց ակնարկները։ Տեսահոլովակներ ստեղծելու ալգորիթմը հետևյալն էր. Մարմոկը վերցրել է ցանկացած համակարգչային խաղ, խաղացել այն և տեսագրել բոլոր հետաքրքիր պահերը (թույլ կողմերն ու մշակողների թերությունները), և տեսանյութեր է ձայնագրել ու մեկնաբանություններ հրապարակել դրանց վերաբերյալ, իսկ ժամանակի ընթացքում սկսել է հնչյունավորել տեսահոլովակները։ Իսկ խոսքի բազմաթիվ դարձվածքներ ի վերջո մտել են նրա հետևորդների առօրյա։ Սկզբում նա իր հոլովակները թողարկել է ամեն ուրբաթ, սակայն առողջական խնդիրների պատճառով անցել է լողացող գրաֆիկի։

2018 թվականին ալիքի հետևորդների թիվը կազմել է 6 մլն մարդ։ Ակնարկներ և լեթսփլեյներ Marmok-ը նկարել է հայտնի խաղային շարքերի հիման վրա․ Օրինակ՝ Grand Theft Auto, CS:GO, Crysis, Minecraft և այլն։

2014 թվականին Մարինը բացել է իր երկրորդ յություբյան ալիքը՝ «Marmok Live»-ը, որը նվիրված էր սթրիմներին (ուղիղ հեռարձակումներին) և վլոգներին, ինչպես նաև լուսանկարների դիզայնին և մշակմանը։

Ճանաչում 
2021 թվականի հունվարին Մեդիալոգիա ընկերությունը Մարինին ներառել է «Թոփ-10 յություբյան ալիքները սոցիալական մեդիայի ազդեցության ցուցանիշով» վարկանիշում՝ նրան տալով երկրորդ տեղը։

2020 թվականի դեկտեմբերի 7-ին Marmok-ը ընդգրկվել է «Ռուսական ՅուԹյուբի Թոփ-10 ալիքների ցուցակում»՝ զբաղեցնելով 6-րդ տեղը։

2020 թվականի հոկտեմբերին ընդգրկվել է «Թոփ-10 բլոգերներ երիտասարդական լսարանի համար» վարկանիշում՝ ըստ «MMG Blogger Track» վերլուծական հարթակի և այնտեղ զբաղեցրել է 6-րդ տեղը։

«Թոփ-10 հանրահայտ ռուս բլոգերներ» վարկանիշում 2020 թվականի հոկտեմբերին Մարին գրավել է 7-րդ տեղը, վարկանիշը կազմել «MMG Blogger Track» վերլուծական հարթակը։

2020 թվականի հունիսին նա զբաղեցրել է 27-րդ տեղը «ՅուԹյուբի լավագույն 30 բլոգերների» ցուցակում։

2020 թվականի փետրվարին նա մտել է ՅուԹյուբի ռուսալեզու բլոգերների Թոփ 20՝ ըստ Brand Analytics-ի վարկանիշների։

2019 թվականի հոկտեմբերի 16-ին «Brand Analytics»-ը Marmok-ին մտցրել է ՅուԹյուբի ռուսալեզու բլոգերների Թոփ 20, և նրան շնորհել 11-րդ տեղը։

«ՅուԹյուբի ռուսալեզու բլոգերների Թոփ 20» վարկանիշում 2019 թվականի հունիսին «Brand Analytics» ընկերությունից զբաղեցրել է 18-րդ տեղը։

2018 թվականի սեպտեմբերին ընդգրկվել է «յություբյան ծնողների տասնյակ»-ում և զբաղեցրել է 8-րդ տեղը։

Բարեգործություն 
Marmok-ը ակտիվորեն մասնակցել է բարեգործական ծրագրերին։ Օրինակ, 2020 թվականի օգոստոսին նա ուղիղ եթեր էր կազմակերպել, որտեղ 5000 դոլար էր հավաքել «Caritate» բարեգործական կազմակերպության համար

Ծանոթագրություններ